**Isabelle Adjani** (s. 27. kesäkuuta 1955 Pariisi) on ranskalainen näyttelijä. *People*-aikakauslehti on valinnut hänet yhdeksi maailman 50 kauneimmasta naisesta. *lähde?*

Varhainen elämä
---------------

Adjani syntyi Gennevilliersin kunnassa, joka sijaitsee Pariisin suurkaupunkialueella. Hänen isänsä oli kabyylitaustainen algerialainen ja äitinsä saksalainen. Hän aloitti näyttelemisen 12-vuotiaana ja esiintyi ensimmäisessä elokuvassaan 14-vuotiaana. 18-vuotiaana hän liittyi Ranskan valtionteatteriin Comédie-Françaiseen.

Ura
---

Adjanin ensimmäinen suuri elokuvarooli oli vuonna 1974 Claude Pinoteaun elokuvassa *La Gifle*, joka nosti hänet ranskan suosituimpien näyttelijöiden joukkoon. Seuraavan vuonna hän esiintyi François Truffaut’n elokuvassa *Adelen tarina* (L’Histoire d’Adèle H.), josta hän sai Oscar-ehdokkuuden parhaana naisnäyttelijänä ja joka toi hänelle rooleja Hollywood-elokuvissa.

Useiden muiden 1970-luvun ranskalaisten naisnäyttelijöiden tapaan hän kokeili myös uraa laulajana Serge Gainsbourgin avustuksella. Vuonna 1983 hän levytti albumin, jolta single "Pull Marine" nousi listaykköseksi Ranskassa.

Vuonna 1981 ja 1983 hän voitti César-palkinnon rooleistaan elokuvissa *Possession* ja *L’été meurtrier*. 1988 hän tuotti ja esitti pääosan ranskalaisesta kuvanveistäjästä Camille Claudelista kertovassa elokuvassa. Tästä elokuvasta hän sai kolmannen César-palkintonsa ja toisen Oscar-ehdokkuutensa. Elokuva oli myös ehdolla parhaan ulkomaisen elokuvan Oscariin. Ennätyksellisen neljännen César-palkintonsa hän sai elokuvasta *Kuningatar Margot* (1994).

Yksityiselämä
-------------

Adjani on monikielinen ja hän näyttelee rooleja sekä ranskaksi, englanniksi että saksaksi. Hän on asunut Genevessä vuodesta 1996, jolloin hän muutti lapsineen Pariisista ihailijoita ja mediaa karkuun.

Hänellä on kaksi lasta, ensimmäinen avioliitosta ohjaaja Bruno Nuyttenin kanssa ja toinen suhteesta näyttelijä Daniel Day Lewisin kanssa. *lähde?*

Filmografia
-----------

*Pääartikkeli: Isabelle Adjanin filmografia ja teatteriesiintymiset*
Elokuvat, joiden rooleista Isabelle Adjani on palkittu:

* *Adelen tarina* (1975)
* *Nosferatu – yön valtias* (1978)
* *Possession* (1981)
* *Neljä kohtaloa* (1981)
* *Intohimon ja koston kesä* (1983)
* *Camille Claudel* (1988)
* *Kuningatar Margot* (1994)
* *Adolphe* (2002)
* *La journée de la jupe* (2008)

Lähteet
-------

1. ↑  Pendergast, Sara & Tom (toim.): "Adjani, Isabelle", *International Dictionary of Film and Filmmakers Volume 3 – Actors and Actresses*, s. 5. Farmington Hills, Michigan, Yhdysvallat: St. James Press, 2000. ISBN 1-55862-452-X. (englanniksi)
2. ↑  Charity, Tom: French Heartbreakers *Love Film*.  Arkistoitu 16.1.2013. Viitattu 4.4.2020. (englanniksi)
3. ↑  Isabelle Adjani va tourner son premier film en Algérie, pays natal de son père *Europe 1*. Viitattu 9.10.2020. (ranskaksi)
4. ↑  Collins, Glenn: The ’Hounding’ of Isabelle Adjani (Published 1990) *The New York Times*.  6.1.1990. Viitattu 9.10.2020. (englanniksi)

Aiheesta muualla
----------------

* Kuvia tai muita tiedostoja aiheesta **Isabelle Adjani** Wikimedia Commonsissa

* Isabelle Adjani Elonetissä.
* Isabelle Adjani Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
	+ 3
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Latvia
* Japani
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* Europeana
* SNAC
* IdRef

 |

 |